CELEX: 62011FN0012
Language: fi
Date: 2011-02-13 00:00:00
Title: Asia F-12/11: Kanne 13.2.2011 — Hecq v. komissio

9.4.2011   
            
            
               FI
            
            
               Euroopan unionin virallinen lehti
            
            
               C 113/22
            
         Kanne 13.2.2011 — Hecq v. komissio
   (Asia F-12/11)
   2011/C 113/46
   Oikeudenkäyntikieli: ranska
   
      Asianosaiset
   
   
      Kantaja: André Hecq (Chaumont-Gistoux, Belgia) (edustaja: asianajaja L. Vogel)
   
      Vastaaja: Euroopan komissio
   
      Oikeusriidan kohde ja kuvaus
   
   Kanne, jossa vaaditaan sellaisen implisiittisen päätöksen kumoamista, jolla on hylätty kantajan vaatimus, joka koskee sitä, että hän saa palata ansiotyöhönsä, ja hänen 1.8.2003 lähtien lasketun virkamiehen palkkansa täysimääräistä maksua sekä vahingonkorvausta siten, että kokonaissummaan lisätään 7 prosentin vuotuinen viivästyskorko 1.8.2003 alkaen.
   
      Vaatimukset
   
   
               —
            
            
               on kumottava nimittävän viranomaisen 29.10.2010 tekemä päätös, jolla on hylätty kantajan 6.7.2010 tekemä valitus implisiittisestä päätöksestä, joka on katsottu tehdyksi 15.4.2010 ja jolla on hylätty kantajan 15.12.2009 tekemä vaatimus, joka koskee sitä, että hän saa palata ansiotyöhönsä, ja hänen 1.8.2003 lähtien lasketun virkamiehen palkkansa täysimääräistä maksua sekä vahingonkorvausta siten, että kokonaissummaan lisätään 7 prosentin vuotuinen viivästyskorko 1.8.2003 alkaen
            
         
               —
            
            
               on kumottava tarpeellisin osin nimittävän viranomaisen implisiittinen päätös, joka on katsottu tehdyksi 15.4.2010, siltä osin kuin sillä hylätään kantajan 15.12.2009 tekemä edellä mainittu vaatimus
            
         
               —
            
            
               komissio on velvoitettava maksamaan kantajalle vahingonkorvauksena summa, joka vastaa sitä virkamiehen palkkaa, joka häneltä on perusteettomasti evätty 1.8.2003 lähtien, peruspalkkoineen ja lisineen, ja lisäksi 50 000 euron suuruinen summa siten, että kokonaissummaan lisätään 7 prosentin vuotuinen viivästyskorko 1.8.2003 alkaen
            
         
               —
            
            
               Euroopan komissio on velvoitettava korvaamaan oikeudenkäyntikulut.